આ બનાવમાં પોલીસે ઇમ્તિયાઝ ઠુસાને દબોચી લઇને દારૂ અને વાહનો સહિત રૂ. 1.74 લાખનો મુદ્દામાલ જપ્ત કર્યો હતો. વઢવાણ શહેરમાં મંગળવારની નાઇટ પેટ્રોલિંગ દરમિયાન વઢવાણ પોલીસ મથકના હેડકોન્સ્ટેબલ શક્તિસંહ વાઘેલાને શહેરના માર્ગો પર જ વાહનોમાં વિદેશી દારૂની હેરાફેરી થતી હોવાની બાતમી મળી હતી. પરિણામે પોલીસ ટીમે વઢવાણ-કોઠારીયા રોડ પરની ખૂલ્લી જમીનમાં પડેલી રિક્ષાઓ પર છાપો મારતા વિદેશી દારૂની હેરાફેરી થતી હોવાનું ધ્યાને આવતા પોલીસ પણ ચોંકી ઉઠી હતી. આ બનાવ સ્થળેથી બે રિક્ષાઓ મળી આવતા તેમાંથી પરપ્રાંતિય ઇગ્લિંશ દારૂની શીલબંધ નંગ-37 બોટલો મળી આવી હતી. જ્યારે આ રિક્ષાઓ સાથે પકડાયેલા શખ્સની પૂછપરછ કરતા તે સુરેન્દ્રનગરના મફતીયાપરામાં રહેતા ઇમ્તિયાઝભાઈ ગફુરભાઇ ઠુસા હોવાનું ખૂલ્યુ હતુ.